A briahmda Suhn vo da Stod is da Komponist Antonio Salieri (1750–1825), za dessn hundadsdn Doudsdog 1925 as Teatro Salieri eihgweihd worn is. Seit'm Joar 2000 findd in Legnago in unreglmeßing Obstond as Festivoi Antonio Salieri stott, wos se'm Schoffn van Komponist widmed. Es zeichnd se voa oim duach modeane Easchtaffiahrunga vo Salieri-Opern aus, de seit dessn Lebzeidn ned meah gspuid worn san, drunta: L’amore innocente (2000), Il ricco d’un giorno (2004) und Il mondo alla rovescia (2009).